NaiveNeuron/SloPal huggingface dataset:
P. Paška, predseda NR SR: (2008-07-02):
Konštatujem, že sme schválili návrh novely zákona č. 401/1990 Zb . Dámy a páni, je 12.04 hodín, mám tu ešte pred sebou päť hlasovaní. Chcem sa opýtať, či dokončíme hlasovanie. Je všeobecný súhlas? (Všeobecný súhlas.) Je? Dobre, takže budeme. Nie? Dobre, budeme pokračovať v hlasovaní. Poprosím pána poslanca Slabého, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon Slovenskej národnej rady č. 330 o pozemkových úpravách. Je to tlač 630.
V. Veteška, podpredseda NR SR: (2003-04-09):
Prosím, pán Hopta, keby ste sa počas vystúpenia predchádzajúceho rečníka prihlásili, aby sme to mohli organizovať. Končím možnosť prihlásiť sa s faktickými poznámkami. Slovo má pán poslanec Hopta. I. Hopta, poslanec: Pán Mikloško, ja chcem oceniť vaše vystúpenie. Chcem povedať, že to nebolo po prvýkrát v tomto parlamente. Zrejme ako budúci kandidát na prezidenta sa usilujete aj o naše hlasy. Ja si to veľmi vážim. (Smiech z pléna.) Neviem, aké názory mal pán prezident do roku 1989, len vám chcem povedať, že všetci tí, čo boli v komunistickej strane, nie sú v iných stranách aj vo vládnych funkciách tak do roku 1989. Do novembra súhlasili s naším pobytom a po novembri boli proti. No, tak je to s pobytom sovietskych vojsk na našom dočasnom území. (Reakcie z pléna.) Čiže pán Mikloško, ešte raz vďaka a verím, že tak budete vo svojej zahraničnopolitickej orientácii pokračovať aj v budúcnosti. Ďakujem.
Kollár, Boris, predseda NR SR (2021-07-02):
Ďakujem. Prerušujem rokovanie o tomto bode programu. Ďalším bodom programu je druhé čítanie návrhu poslancov Petra Polláka, Vladimíry Marcinkovej, Ondreja Dostála a Romana Foltina na vydanie zákona, ktorým sa mení a dopĺňa zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení neskorších predpisov. Chcem uviesť, že navrhovateľom tohto návrhu bol aj Ján Herák, ktorému mandát poslanca Národnej rady zanikol. Návrh zákona má tlač 507, spoločná správa výborov má tlač 507a. Dávam slovo poslancovi Petrovi Pollákovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Petra Polláka, Vladimíry Marcinkovej, Ondreja Dostála, Jána Heráka a Romana Foltina na vydanie zákona, ktorým sa mení a dopĺňa zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení neskorších predpisov , tlač 507.)
Laššáková, Jana, podpredsedníčka NR SR (2013-03-13):
Ďakujem, pani ministerka. Chce k rozprave zaujať stanovisko aj druhý navrhovateľ, pán poslanec Mikuš? Nie. Chce sa vyjadriť k rozprave spravodajca? Nie. Prerušujem rokovanie o tomto bode programu. A nasledujúcim bodom programu je prvé čítanie o vládnom návrhu zákona o Národnom zdravotníckom informačnom systéme a o zmene a doplnení niektorých zákonov . Vládny návrh zákona je pod tlačou 408. Návrh na jeho pridelenie na prerokovanie výborom je v rozhodnutí č. 393. Pani ministerka, nech sa páči, máte slovo a uveďte vládny návrh zákona.
Kollár, Boris, predseda NR SR (2022-09-28):
Ospravedlňujem sa, nie je možné reagovať na druhého.
P. Paška, predseda NR SR: (2007-06-20):
(Hlasovanie.) 128 prítomných, 33 za, 55 proti, 27 sa zdržalo, 13 nehlasovalo. Bod 11 zo spoločnej správy sme neprijali. Pokračujeme v hlasovaní.
Kočiš, Eduard, poslanec NR SR (2021-03-30):
Ďakujem pekne za slovo, pán predsedajúci. Pán kolega, tak ako tuná už moji predrečníci povedali, áno, celosvetová globálna kríza, nazvime to tak, je závažným problémom a je dôležité sa s týmto zaoberať. Ale musíme si uvedomiť základné veci a to, kto je tým najväčším znečisťovateľom, kto je tým najväčším vlastne vinníkom za celý tento stav, ktorý sa tuná netrvá, ktorý už tuná netrvá rok ani dva, ale sú to desaťročia. Áno, bolo tuná povedané, sú to veľké krajiny, veľké priemyselné krajiny ako Spojené štáty, Čína, Brazília, India, ale statočne sa k nim pridávajú krajiny ako Pakistan, Bangladéš, Nigéria, o ktorých sa tu veľmi nerozpráva, pretože tam sa momentálne nachádza obrovský priemyselný boom a tieto krajiny značne znečisťujú celú našu planétu. Ale čo sa týka tejto iniciatívy, ktorú tuná niekoľko mladých ľudí vybudovalo alebo sa ňou chce prezentovať, súhlasím, každá aktivita je v poriadku, len treba si uvedomiť základné atribúty, ako tak malá krajina, ako je Slovensko, môže niečo ovplyvniť. Občan na Slovensku musí začať od seba, ak chce niečo ovplyvňovať v rámci nejakého svojho mikrookolia, ale dávať tu nejaké silácke reči, ako pomôžeme, keď hento, ako pomôžeme, keď spravíme toto, myslím si, že to nie je veľmi dobrý príklad, a správne to povedal kolega Suja, ktorý zareagoval na tvoj príspevok ohľadne elektromobility, obnoviteľných zdrojov energie. Áno, obnoviteľné zdroje energie sú v poriadku, keď nemajú na prírodu a na celosvetovú klímu ešte väčší dosah alebo nepôsobia ešte viac deštruktívne ako fosílne palivá. Čiže treba pozerať aj doľava, aj doprava, súhlasím, klíma, ohrozenie, problém, ale nie v takomto meradle.
Zmajkovičová, Renáta, podpredsedníčka NR SR (2014-02-05):
Pán poslanec Osuský s reakciou. (Reakcia z pléna.) Pán poslanec Osuský – ja som uzatvorila, pán poslanec Fronc, až potom –, nech sa páči.
Matovič, Igor, poslanec NR SR (2017-03-30):
Opäť sme boli svedkom toho, že kapitán Andrej Danko, toho času nešťastím predseda tejto Národnej rady, vstúpil do vystúpenia poslanca preto, lebo si myslí, že tým, že má moc, má aj pravdu a môže robiť čokoľvek. Z toho, čo tu povedal, kedy doslova hovoril: „Vyzývam vás, pán poslanec Grendel, aby ste prestali porušovať základné ľudské práva ľudí, ktorým boli udelené milosti.“ Pán poslanec Grendel tu čítal anonymizované oficiálne dokumenty hlavy štátu, ešte raz hovorím, anonymizované, takisto anonymizované, ako bývajú súdne rozhodnutia, kedy nehovoril celé mená, hovoril iniciály, v žiadnom prípade preto nemohol porušiť žiadne ľudské práva ľudí, o ktorých tu hovoril. A je to veľmi smutné, že takéto právne stanovisko nám tu predložil akože právnik JUDr. Andrej Danko. Ale pozrime sa ešte inak na to, že kto to hovoril. Nebol to náhodou ten istý kapitán Andrej Danko, ktorý včera tu v priamom prenose pred očami celej Slovenskej republiky tu hovoril o mojom zdravotnom stave zo zdravotnej dokumentácie a o zdravotnom stave môjho kolegu Jozefa Viskupiča? Nebol to náhodou teda kapitán Andrej Danko, ktorý porušoval včera v priamom prenose základné ľudské práva len preto, lebo on môže? Nebol to dôkaz toho, že spáchal trestný čin zrejme so svojím nominantom na ministerstve obrany, kedy si z archívu, Vojenského archívu vyžiadal vojenskú dokumentáciu, lebo inak nemohol vedieť, ktorý lekár podpisoval rozhodnutie o udelení modrej knižky. Čiže Andrej Danko porušuje základné ľudské práva a v tomto prípade háji vagabundov takouto obludnou... (Prerušenie vystúpenia časomerom.)
Laurenčík, Milan, podpredseda NR SR (2021-06-25):
Posledným rečníkom prihláseným do rozpravy k tomuto bodu programu je pán poslanec Ondrej Ďurica, ktorému teraz odovzdávam slovo. Nech sa páči.
Šimečka, Michal, podpredseda NR SR (2024-01-19):
Ďakujem pekne. (Potlesk.) Pán poslanec, pán poslanec Valášek.
Jarjabek, Dušan, poslanec NR SR (2019-03-27):
Ďakujem veľmi pekne za slovo, pán predsedajúci. Ja obdivujem pani predkladateľku, že sa pustila do tejto témy v tom najkladnejšom slova zmysle. Mne sa tam strašne páčila tá veta, „ide o najlepší záujem dieťaťa“, lebo naozaj tá trauma prehadzovania dieťaťa z otca na matku a z matky na otca, a teraz to je úplne jedno, kto je cudzinec a kto cudzinec nie je, je pre to dieťa asi strašná trauma a asi je najdôležitejšie, aby tá trauma trvala čo najkratšie. A už len ten samotný fakt, že sa z rodiča stane únosca, to je jedno z ktorého, je situácia pre mňa absolútne nepredstaviteľná a o to viac, že sme sa o tomto rozprávali s mojimi priateľmi, ktorí si prešli takýmto peklom a dodnes tá situácia nie je ukončená. Čiže, pani poslankyňa, ešte raz vďaka, že ste sa pustili do tejto témy, že tuná prinášate isté riešenie, hoci som presvedčený, že ani toto nie je absolútne riešenie toho problému, ktorý predkladáte. Ale vrátim sa k tomu, čo som začal. Ide o najlepší záujem dieťaťa, ktorý, určite je tu pokus, ako tuná čosi napraviť, ako tuná čosi pre to dieťa, ktoré trpí vlastne rozchodom, rozvodom týchto rodičov, spraviť niečo v tom najlepšom. Čiže ešte raz, klobúk dole, pani poslankyňa.
Hanuliaková, Jana, poslankyňa NR SR (2024-01-31):
Ďakujem za slovo. Pre mňa je teda veľmi smutný pohľad na to, ako koaliční poslanci a táto vláda pristupujú k parlamentnej práci a pani Kolíková naozaj veľmi dobre zhrnula, že táto vláda koná čisto mocensky a doslova silou pretláča svoje návrhy. A je maximálne neúctivé, že aj keď tu niekto z vlády sedí, tak vlastne nepočúva. Vláda naozaj ignoruje základné pravidlá demokracie. A desí ma aj to, ako táto koalícia cez jednotlivcov, ktorí komunikujú na sociálnych sieťach, manipuluje veľkú časť našej spoločnosti. A ja sa pýtam, naozaj nemáte ani štipku hanby, aj tu rozpráva nejaký, teda poslanec o nejakej, o umelej inteligencii, pritom tu v parlamente nedokážete odpovedať naozaj na naše otázky a neviete poriadne obhájiť svoje návrhy. Už sme vám tu vyvrátili podľa mňa naozaj všetko. A jediné teda, čo z tohoto celého vyplýva, je, že chcete naozaj len ochrániť svojich ľudí a skončí to tým, že bohatí sa vykúpia a chudobní skončia za mrežami. To je jednoducho podľa mňa krutá realita. A som však rada, že aj vaši voliči a voličky už trošku otvárajú oči a to, že máme z týždňa na týždeň plné námestia, je aj vďaka tomu, a ja tiež touto cestou pozývam každého súdneho človeka, ktorý nesúhlasí s týmto návrhom, aby zajtra prišiel podporiť a ukázať tejto vláde, že naozaj toto je cez čiaru, čo tu robia. Ďakujem.
Grausová, Natália, poslankyňa NR SR (2016-09-08):
Chcela by som poďakovať pánu poslancovi Vašečkovi a chcem povedať toto. Ja síce nesúhlasím s tými cirkusmi, ktoré sa tu diali pri posledných schôdzach. Takisto ako sa mi nepáčilo, keď svojho času Kňažko napľul do pohára Lexovi pri čítaní záverečnej správy za pultom. A takisto si myslím, že by poslanci nemali zneužívať čas mlátením prázdnej slamy a zbytočne zdržovať. Ale nie je dobré používať dvojaký meter a nikdy nie je dobré, keď niekto je rovný a niekto je rovnejší. Takže nesúhlasím s tým, aby ministri, a teda vybrané osoby mali ten čas a tí ostatní nemali. Ja si myslím, že by, a z toho dôvodu nesúhlasím takisto s návrhom predsedu parlamentu. Ďakujem.
Kollár, Boris, predseda NR SR (2021-10-21):
Teraz vystúpi pán poslanec Pročko.
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 133 poslancov, za 86, proti 35, zdržalo sa 12. Uvedený návrh sme schválili.
Smolíková, Eva, poslankyňa NR SR (2019-10-22):
Prosím, pán predsedajúci, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Zároveň, že za gestorský výbor určuje Výbor Národnej rady pre vzdelávanie, vedu, mládež a šport s tým, že určené výbory prerokujú návrh zákona do 30 dní a v gestorskom výbore do 32 dní od jeho prerokovania v prvom čítaní.
Nicholsonová, Lucia, podpredsedníčka NR SR (2016-04-27):
Dobrý deň, kolegyne, kolegovia, vítam vás na popoludňajšom rokovaní prvého dňa 3. schôdze Národnej rady Slovenskej republiky. Príslušné výbory dorokovali. Tak teda pristúpime k druhému čítaniu o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení, ktorý prerokúvame v skrátenom legislatívnom konaní. Teraz by som mala poprosiť pána ministra zdravotníctva, aby zaujal svoje miesto. Ale asi budeme musieť počkať. Aha, dobre. Takže poprosím vás, pán minister, keby ste zaujali svoje miesto a odôvodnili príslušný návrh zákona. Nech sa páči, máte slovo. (Rokovanie o vládnom návrhu zákona, ktorým sa mení zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia niektoré zákony , tlač 50.)
Baláž, Radovan, poslanec NR SR (2018-10-18):
Ďakujem pekne za slovo. Vážené kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k tomuto návrhu zákona a predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov a zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet, ústavnoprávny výbor a výbor pre verejnú správu a regionálny rozvoj. Za gestorský výbor navrhujem výbor pre financie a rozpočet a zároveň odporúčam, aby výbory tento návrh prerokovali do 30 dní a gestorský výbor do 32 dní od jeho prerokovania. Pán predsedajúci, prosím, otvorte rozpravu.
Podmanický, Ján, poslanec NR SR (2021-09-22):
Ďakujem za slovo. Ja chcem nadviazať na slová predrečníkov aj na slová pána poslanca Tarabu a chcem sa naozaj obrátiť na pani poslankyňu Hatrákovú a ostatných poslancov z Kresťanskej únie. Pozrite sa, prosím vás, do svojho svedomia a zvážte, či toto, čo idete urobiť, je normálne. Zvážte, či toto je normálne. Lebo je pravda, však poznáme tú situáciu, aká je. Nepodarilo sa vám nič konzervatívne presadiť v tejto vláde. Nedokázali ste liberálom zabrániť v mnohých veciach, ktoré oni presadili, a tu keď je nejaká dobrá iniciatíva, na ktorej sa objektívne zhodneme, že je to dobrá iniciatíva, že je to iniciatíva, ktorá chráni naše slovenské deti pred indoktrináciou LGBTI agendy, tak idete dať takýto procedurálny návrh. Pani poslankyňa Hatráková, prosím vás, stiahnite ten návrh. Hlasujte si už, ako chcete, hlasujte si, ako chcete. Podľa mňa je vašou psou povinnosťou to podporiť bez ohľadu na to, čo vám budú hovoriť kolegovia, ale už dávať takýto procedurálny návrh, to je naozaj vrchol. To je vrchol a ja vás prosím, aby ste to stiahli. Lebo to sama dobre viete alebo sami dobre viete, vážení poslanci Kresťanskej únie, že vy taký návrh nepredložíte, nedovolia vám to, nedovolia vám to predložiť. Nedovolia vám to kolegovia v OĽANO predložiť, nedovolia vám to vaši kolegovia v koalícii predložiť. Budú sa vám vyhrážať, že padne vládna koalícia, a nepredložíte ten návrh. Takže prosím vás, keď tu je ten návrh na stole, treba ho podporiť. Ak máte pripomienky, v druhom čítaní ich môžete odstrániť. Ale aspoň nedávajte také procedurálne návrhy. Veľmi pekne vás, pani poslankyňa Hatráková, prosím.
Gajdoš, Peter, minister obrany SR (2018-09-11):
Ja len chcem poďakovať za podporu, prajem príjemné rokovania a pekný podvečer. Dovidenia.
Laššáková, Jana, podpredsedníčka NR SR (2013-04-16):
Pán poslanec Muňko, nech sa páči.
Viskupič, Marián, poslanec NR SR (2023-05-24):
Juraj, ďakujem pekne za tvoje vystúpenie faktické. A áno, po tej politickej stránke, ale toto je politický, politický problém. Dokonca podľa mňa ešte väčš... viac ako ekonomický, lebo ekonomický to v podstate je vyriešené, lebo zákon o ústavnej zodpoved... o rozpočtovej zodpovednosti hovorí o tom, že taký rozpočet má byť predložený, hej, nie, že má byť v Národnej rade schválený. To znamená, že asi Národná rada žiadna neschváli a nie už teda nová rozpočet proste s nulou. Čiže to je jedna vec. A potom buď schváli nejaký, nazvime ho, realistickejší, alebo B, bude rozpočtové provizórium. Čiže skutočne že to ekonomicky má riešenie, hej, nie ideálne, samozrejme, ale, ale teda nejaké má. Čiže to, to chcem len povedať, že áno, je to, je to aj ústavný politický, politický rozmer. No čo sa týka daňovej brzdy. Ešte raz. Tá... tam je problémov viacero, ale čo sa týka daňovej brzdy, tak tá je v danej situácii, a ja potom poviem ešte bližšie, ešte dôležitejšia ako kedykoľvek predtým. Ľudia za vlaňajšok zaplatili o 2,4 mld. na daniach viacej. Fakt tu niekto chce povedať, že tým riešením z tejto krízy, z týchto dlhov je, že budú platiť ešte viacej? Akože hop, stop! Akože daňovo-odvodové zaťaženie Slovenska je fakt veľmi vysoké. A toto hovoríte ľuďom, že ešte, ešte viacej budú platiť akože na daniach? 2,4 mld. medziročný nárast platenia daní. Proste to je fakt veľa. Ďakujem.
Zelník, Štefan, poslanec NR SR (2011-02-08):
Ďakujem za slovo. Pán kolega, v úvode si sa dotkol odmeňovania v zdravotníctve. Chcem povedať, vo vzťahu k zdravotníctvu je táto predložená novela nespravodlivá a nikdy ju nemôžem podporiť, nie preto, že by som niekomu závidel nejaký plat, ale keď sa schvaľoval rozpočet pre zdravotníctvo, povedalo sa, nie sú peniaze a dá sa len taká čiastka, ktorá sa vyčleniť dá. Páni a dámy, nielenže nie je na zvyšovanie platov pre lekárov alebo zdravotné sestry, chýbajú peniaze na nákup prístrojovej techniky, chýbajú peniaze na lieky, chýbajú peniaze na špeciálny zdravotný materiál. Ale keď sa jedná o post generálneho riaditeľa, tu ste veľkorysí. Ja sa pýtam, koľko stojí záchrana ľudského života? Myslíte si, že by si zdravotnícke zariadenia na seba nezarobili, keby tá práca bola adekvátne ohodnotená? Nemyslím si, že sme tu od toho poslanci, aby sme vyčleňovali ľudí v tejto spoločnosti na vyvolených a vyvolenejších. A ak teda zdravotníctvo pre túto koalíciu nebolo prioritou, ale je prioritou Slovenská televízia alebo spojené rozhlas a televízia, je mi to veľmi ľúto. Ďakujem.
Vašečka, Richard, poslanec NR SR (2023-05-09):
Pán predseda, dajte hlasovať o návrhu zákona ako o celku s prijatými návrhmi bez odporúčania gestorského výboru.
A. Belousovová, podpredsedníčka NR SR: (2007-03-22):
Otváram rozpravu. Do rozpravy som dostala dve písomné prihlášky. Prihlásili sa do rozpravy pán poslanec László Miklós a pani poslankyňa Mária Sabolová. Takže, najskôr má slovo pán poslanec Miklós. Nech sa páči, pán poslanec.
Blaha, Ľuboš, podpredseda NR SR (2023-12-08):
Ďakujem pekne. Na vaše vystúpenie neevidujem žiadnu faktickú poznámku. Ako ďalší sa do rozpravy prihlásil pán poslanec Alojz Hlina. Nech sa páči. (Reakcia z pléna.) Už budete mať asi dlhšie vystúpenie, ako je tých desať minút, hej? Dobre, tak prerušujem schôdzu do 11.00 h, kedy bude hlasovanie. Ďakujem. (Prestávka.)
Takáč, Richard, poslanec NR SR (2021-02-24):
Ďakujem za slovo. Pani ministerka, nesúhlasím s vami, že tie čísla všetky máme. No, tie čísla nemáme a dobre to viete, vedia to všetci analytici, odborníci, matematici, ktorí to tvrdia, že nevieme o všetkých týchto dátach, ktoré sa nachádzajú či v nemocniciach, ako sa presúvajú z jednotlivých lôžok. Tých vecí je množstvo, o ktorých vôbec nič nevieme, lebo keby sme to vedeli, tak sa podľa toho vedia aj nastaviť. Nesúhlasím s vami a nie je to pravda, sú iné krajiny v rámci Európy, Európskej únie, ktoré nemajú schválené núdzové stavy a sú na najlepších číslach, lepšie to tam funguje, lebo majú zodpovednejšie vlády. Čo sa týka tých, tej, toho textu, ktorý je v tom návrhu navrhnutý, že 60 až 80 % musí byť zaočkovaných, inak tu bude stále núdzový stav, no, ja to chápem tak, že to tam je napísané a je to stopercentné. Lebo keby som to chápal to, že vaše, vyjadrenie vašich koaličných partnerov, ktorí hovorili o tom, že poslednýkrát už schvaľujú to a zdvíhajú ruku za to, že sa tu bude celoplošne testovať, a odvtedy sa tu už asi trikrát alebo štyrikrát povinne celoplošne testovalo a testuje sa tu každý víkend proste na celom Slovensku, takže to je tiež jedno, čiže keby som mal tomu veriť, tak to nie je vôbec pravda. A ešte čo sa týka toho, pani ministerka, áno, ja súhlasím aj s Jurajom Blanárom, ktorý to povedal, vy to neviete, lebo to nie je ani napísané v tom návrhu a nemáme to ani my k dispozícii poslanci, že v prípade, že neni schválený núdzový stav, čo všetko by nefungovalo. Juraj to tu už povedal, čiže keď aj nebol schválený núdzový stav, veci v rámci zdravotných zariadení, reprofilizácia a ďalšie veci normálne fungovali. Čiže toto je úplné klamstvo, je to zavádzanie a nemôžte to dávať do tej polohy, že my sme teraz proti ľuďom a neviem čo všetko. My sme za to, ale úplne iným spôsobom, nie takým, ako to chcete vy schváliť, kompletným núdzovým stavom, predĺžením. Ďakujem vám.
J. Tkáčová, poslankyňa: (2006-10-20):
Národná rada pridelila tento návrh zákona na prerokovanie výborom: Ústavnoprávnemu výboru Národnej rady, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre pôdohospodárstvo, životné prostredie a ochranu prírody. Zároveň určila za gestorský výbor pre pôdohospodárstvo, životné prostredie a ochranu prírody. Výbory prerokovali predmetný návrh zákona v lehote, ktorá im bola určená, a poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k tomu návrhu. Výbory, ktoré sa návrhom zákona zaoberali, prijali k nemu tieto stanoviská: Ústavnoprávny výbor Národnej rady Slovenskej republiky, výbor pre verejnú správu a regionálny rozvoj, ako aj výbor pre pôdohospodárstvo, životné prostredie a ochranu prírody s predmetným návrhom zákona súhlasili a odporučili ho Národnej rade schváliť s pripomienkami, ktoré sú uvedené v bode IV. Máte tam aj odporúčanie gestorského výboru, ako budeme o týchto návrhoch hlasovať. V bode VI potom gestorský výbor na základe prerokovania týchto správ výborov odporúča Národnej rade Slovenskej republiky tento návrh zákona schváliť v znení schválených pozmeňujúcich a doplňujúcich návrhov uvedených v tejto správe a prednesených v rozprave. Súčasťou spoločnej správy je aj uznesenie Národnej rady Slovenskej republiky, o ktorom budeme hlasovať po ukončení rozpravy. Pán predsedajúci, skončila som, otvorte rozpravu.
Sulík, Richard, predseda NR SR (2011-06-02):
Pán poslanec, dvaja poslanci s faktickými poznámkami. Uzatváram možnosť. Pán poslanec Kaník.
Laurenčík, Milan, podpredseda NR SR (2021-02-04):
Pán poslanec Tomáš Valášek.
Pročko, Jozef, poslanec NR SR (2024-06-13):
No ja budem reagovať naozaj len na to, čo ste hovorili o pánovi Tarabovi a o tom, ako vystúpi v záverečnom slove a každého tu pouráža, každého naklame, povie intrigy, na ktoré nemôžeme reagovať, čo je podľa mňa obrovská zbabelosť. Najkraj... krásne bolo, že naozaj vo svojom záverečnom vystúpení, aj naposledy porobil toho a porozprával také veci, ktoré so zákonom nemali nič spoločné, ale ho, Žiga ho vôbec neupozornil, ale teraz, keď ste rozprávali vy, tak sa Taraba obrátil na Žigu a Žiga ho upozornil, samozrejme. No a toto sa tu deje. Naposledy, naposledy keď vystupoval pán Blaha, tak to isté bolo, o Šimečkovi porozprával veci, ktoré neboli vôbec, vôbec nemali súvis so zákonom, pourážal ho, ale keď niekto zmení niečo, tak aj Šimečka, teda Šimečka, aj Blaha, pardon, aj Blaha, aj Žiga upozorňujú ľudí, že rozprávajú mimo veci, čo nie je dobré, čo by malo byť spravodlivé, keď teda upozornili vás. No a ja čakám teda zase, že v záverečnom slove vystúpi Taraba a zase vám naloží a zase vás pouráža a zase budete ten, ktorý má krčmy, ktorý nič v živote nedokázal a on je ten záchranca životného prostredia na Slovensku. Je to smutné, lebo naozaj tieto zákony, ktoré predkladajú takýmto spôsobom, nepomáhajú, ale, ale ubližujú Slovensku. A pán Taraba je pán minister, ktorý je ukážkový príklad toho, ako sa dá ublížiť človeku bez toho, aby človek mohol reagovať. Tak ja som zvedavý na jeho záverečnú reč a opäť na to, ako každému naloží, ale o zákone to nebude a len pouráža každého, pointriguje a porozpráva veci, ktoré majú človeka dehonestovať.
Grendel, Gábor, podpredseda NR SR (2020-12-09):
Prezentujme sa a hlasujme. (Hlasovanie.) Prítomných 141 poslancov, za 91 (potlesk), proti 50, nezdržal sa nikto, hlasovali všetci prítomní. Konštatujem, že sme schválili vládny návrh novely ústavy. (Doznievanie potlesku.) V zmysle rokovacieho poriadku požiadala o vystúpenie pani podpredsedníčka vlády Veronika Remišová. Takže nech sa páči, pani poslankyňa (pozn. red.: správne „podpredsedníčka vlády a ministerka investícií, regionálneho rozvoja a informatizácie SR“). (Ruch v sále a zaznievanie gongu.)
Pročko, Jozef, poslanec NR SR (2023-12-19):
Ďakujem pekne. Mne berú tie faktické poznámky vaši kolegovia, pretože naozaj všimnúť si ministra zahraničných vecí, ktorý so slúchatkami v ušiach má v paži celú túto rozpravu, som si myslel, že len ja, ale vidím, že aj viacerí ste šikovní. A to je to presne, pán Dubéci, o čom ste rozprávali v úvode hneď, že oni to majú na saláme. Oni nás nechajú porozprávať sa tuná. Oni nás nechajú vyrozprávať sa, aby sme si porozprávali, preto sa oni nezapájajú do debaty, lebo majú to zakázané. A potom Danko vystúpi v, na tlačovke a dozvieme sa, že sme veľmi zlá a nepríjemná opozícia, ktorá robí Slovensku zle. Oni sú tí dobrí, lebo idú zobrať sto miliónov a dajú ich Dankovi do kešene. Takže táto naša rozprava je, je jednoducho dôležitá preto, aby tí naši ľudia, tí, korí sú naozaj zodpovední a čestní, ktorí, ktorí vedia, že čo tu idú urobiť, aby to vedeli a je to veľmi dôležité. Máme na to právo. A ja sa ešte k tomu raz vrátim, fakt som len upozornil na to, že ste sa tam vtedy rozprávali a varil vás ako žabu. To je môj taký výraz, lebo aj našim ministrom som hovoril, že nenechajte sa uvariť tými smerákmi ako žaby. Takže verím, že sa fakt ste to pochopili, lebo aj teraz som bol vonku na chodbe a tiež ďalšiu vašu kolegyňu tam varil jeden ako žabu. Takže to je to, že spoliehame sa na inteligenciu každého jednom kolegu tuná z opozície, že si ich vypočuje, lebo to oni robia. Viete, aj v tej fajčiarni, oni sú milí, príjemní, oni sú takí akože zhovorčiví a pozrite, čo robia. Môže milý, prívetivý, zhovorčivý človek hlasovať za to, aby tento zákon prešiel? Ešte raz, môže milý, prívetivý, zhovorčivý človek, ktorý vám rozpráva pekné veci hlasovať za tieto odpornosti, čo nám tu predkladajú? No nemôže.
Horváth, Zoltán, poslanec NR SR (2010-12-02):
Na osobitné hlasovanie boli poslancami vyňaté zo spoločnej správy body 14, 18, 20, 26, 30 až 32, 37, 63, 65 a 75. Teraz budeme hlasovať o návrhoch zo spoločnej správy. Prosím, pán predsedajúci, dajte hlasovať spoločne o bodoch 1 až 13, 15 až 17, 19, 21 až 25, 27 až 29, 33 až 36, 38 až 46, 48 až 62, 64, 66 až 74 so stanoviskom gestorského výboru schváliť.
Michelko, Roman, poslanec NR SR (2024-06-20):
Pán predsedajúci, teraz dajte hlasovať o pozmeňujúcom a doplňujúcom návrhu pani poslankyne Laššákovej.
J. Halecký, poslanec: (2009-04-22):
Niektoré ešte ďalšie body. Chcem vám vysloviť poďakovanie a chcem vás poprosiť, aby ste sa poďakovali vašim pracovníkom na veľvyslanectvách v jednotlivých krajinách. Ja môžem len za seba povedať, v Dánsku a vo Francúzsku je vysoko profesionálny prístup. S veľkým záujmom pracovníci prijímajú poslancov, venujú sa im maximálne. Myslím si, že je málo takých rezortov, ktoré môžu vykazovať také výsledky ako vaše tie vysunuté pracoviská. Chcem sa vás ešte predsa len opýtať aj na bod, či národnosti, ktoré žijú na Slovensku, myslím mimo tej exponovanej maďarskej, majú nejaké požiadavky na ministerstvo zahraničných vecí, či sú z nich niektoré splniteľné alebo niektoré, ktoré sú praktické, ktoré ste realizovali. A v neposlednom rade sa ospravedlňujem, že sa pýtam na otázku, ale často zaznieva dole medzi bežnými ľuďmi, ale už rezonovala aj tu v parlamente, to je princíp slovanstva alebo fenomén slovanstva v zahraničnej politike, či je zbytočný, nadbytočný, nepotrebný, viem, že rasa, národnosť a tak ďalej nemajú hrať tú rozhodujúcu alebo hlavnú úlohu v týchto otázkach, ale predsa len je to anachronizmus, vec nepotrebná, alebo aký je váš názor na túto otázku. Ďakujem.
B. Bugár, podpredseda NR SR: (2006-04-21):
Ľ. Navrátilová, poslankyňa: Podľa mojej mienky o prvom mojom návrhu nemožno hlasovať, lebo sme odhlasovali novelu § 68, týka sa to predčasných dôchodkov a podľa mňa by sme tak mali zmätok.
Blaha, Ľuboš, poslanec NR SR (2012-07-03):
Ďakujem. Na jednej strane som rád, že slovenská neoliberálna pravica konečne objavila význam progresivity, to je naozaj fajn, ale na druhej strane je mi trošku ľúto, že nepochopila táto naša slovenská neoliberálna pravica – a teraz nemám na mysli pána Matoviča, ale skôr predkladateľov –, nepochopila, že princíp progresivity má zmysel v rámci daní, ale nie v rámci demokracie. V rámci daní, kde ide o mzdy, kde ide o zisky, v rámci trhovej džungle naozaj má zmysel pomáhať tým slabším. Ale v rámci demokracie ide o reprezentáciu občanov a tam tento princíp nefunguje. Politické strany totižto nie sú súkromné firmy a politika nie je podnikanie. To je to, čo mnohí SaS-kári doteraz nepochopili. Prostriedky pre politické strany sú prostriedky na udržanie zastupiteľskej demokracie. Kedysi takéto niečo nebolo treba. Bohatí Whigovia a Toryovia vo Veľkej Británii mali dosť zdrojov na to, aby si zaplatili svoje politické strany. Ale problém mali robotnícke strany, ktoré reprezentovali chudobných ľudí a nemali odkiaľ vyzbierať peniaze. Čiže princíp toho, že my máme peňazí dosť, my pravičiari naozaj nepotrebujeme ďalšie príspevky, to sa nedá aplikovať na demokraciu. Progresivita v trhovom systéme má zmysel preto, lebo ide o hodnotu solidarity s ľuďmi – a to povedal môj predrečník veľmi správne, s ľuďmi. S ľuďmi, ktorí majú prečo vzbudzovať súcit, lebo majú zlú materiálnu situáciu. Vo mne však naozaj strany, ako je SaS, súcit nevzbudzujú. Určite nie kvôli finančnej situácii, možno kvôli iným dôvodom. Takže aplikovanie princípu solidarity na oblasť demokracie je v tomto prípade absolútnym nepochopením demokracie. Ďakujem.
Grendel, Gábor, podpredseda NR SR (2020-09-22):
Päť faktických poznámok na vaše vystúpenie. Končím možnosť prihlásiť sa s faktickými. Ako prvý, pán poslanec Ďurica.
Grendel, Gábor, podpredseda NR SR (2020-07-23):
Pani poslankyňa Kavecká.
Blanár, Juraj, podpredseda NR SR (2022-05-05):
Pán poslanec Kočiš s faktickou poznámkou.
Paška, Pavol, predseda NR SR (2012-11-30):
Pán poslanec... (Reakcia z pléna.) Kolegyne, kolegovia... Pán poslanec Jarjabek, kultúra nadovšetko. Pán poslanec Duchoň.
Bugár, Béla, podpredseda NR SR (2011-04-06):
Pán poslanec Muňko.
B. Bugár, podpredseda NR SR: (2006-01-31):
Prosím, aby sme sa prezentovali stlačením hlasovacieho tlačidla. Nech sa páči, prezentujme sa. Páni technici, síce sa prezentujeme, ale dúfam, že to nebude trvať minútu alebo dve minúty. (Hlasy v sále.) V čom je problém? (Odpoveď z pléna.) (Prezentácia.) Konštatujem, že je prítomných 127 poslancov. Ale ešte raz to spustíme, dúfam že to bude už len na 20 alebo 15 sekúnd. Ešte raz, vážení páni poslanci a vážené panie poslankyne, prezentujme sa. (Prezentácia.) Zisťujem, že je prítomných 133 poslancov. Teda Národná rada je schopná sa uznášať. Na 55. schôdzi Národnej rady Slovenskej republiky overovateľmi budú poslanci Zoltán Horváth a Igor Federič. Náhradníkmi budú poslanci Iván Farkas a Jaroslav Jaduš. O ospravedlnenie svojej neúčasti požiadala pani poslankyňa Brestenská. Ďalej, na zahraničnej pracovnej ceste sú poslanci Mária Demeterová a Igor Šulaj. A chcem vás, samozrejme, informovať, že na zahraničnej pracovnej ceste je aj predseda Národnej rady Slovenskej republiky Pavol Hrušovský. Návrh programu 55. schôdze vám bol rozdaný, pristúpime teraz k schvaľovaniu návrhu. Predtým sa opýtam, či má niekto z vás návrh na zmenu alebo doplnenie programu. Pán poslanec Cabaj. Zapnite mikrofón pánovi poslancovi.
Suja, Miroslav, poslanec NR SR (2022-05-04):
Ďakujem za slovo. Pán minister, viackrát ste nám tu klamali, to znamená, že nezvykli sme si na to, ale už nás to neprekvapuje. Takže nemusím vám veriť to, čo hovoríte. Preto sa spýtam ešte na jednu vec. Môžte sa smiať koľko chcete. PHM ste nespomenuli, tým zahraničným vojakom. Platia si aj to, alebo PHM poskytujeme my? Jedna otázka. A druhá, keď ste tu hovoril o tom demonštrovať súdržnosť, tak to ste hovorili aj keď sme poslali do strednej Afriky misiu, že tam treba viaceré krajiny spojiť a všetko, a teraz vojaci, ktorí stade prišli z prvej rotácie, už sú tam ďalšie, povedali, že Francúzi sa stade pomaly sťahujú, že čo na to hovoríte. Ďakujem.
Kišš, Štefan, poslanec NR SR (2024-01-24):
Ďakujem pekne všetkým kolegom, kolegyniam za vaše postrehy vo faktických poznámkach. Chcel by som povedať ešte dve veci. Prvá smerom ku našim koaličným kolegom. Kolegom, nie kolegyniam, je ich tam menej, v tejto chvíli žiadna. Ale ja mám teda osobne aj, aj nejaké výhrady voči spôsobu práce pána, pána Pročka napríklad, kolegu z opozície, ale... a o... o tom, o tom sa s ním môžem rozprávať, ale aspoň chodí do roboty. Vás tu vidíme jedine na hlasovanie a niektorých z vás ešte stále nepoznám, pretože aj na tom hlasovaní sa len tak mihnete a človek si to ani nevšimne, nestihne poriadne, poriadne všimnúť. Tak aspoň nevykrikujte po nás, ktorí si, ktorí si tuná robíme svoju prácu, to by som veľmi, veľmi ocenil. A druhú vec, čo chcem povedať, je voči dvom z troch najvyšších ústavných činiteľov. (Prerušenie vystúpenia predsedajúcim.)
Viskupič, Marián, poslanec NR SR (2023-03-15):
Ďakujem pekne. Teraz ideme hlasovať o pozmeňujúcich návrhoch podaných v rozprave. Prosím, pán predseda, dajte hlasovať o podanom pozmeňujúcom návrhu pána poslanca Kremského. To bolo zavedenie poplatku 120 euro pre vozidlá staršie ako 20 rokov.
Antal, Peter, poslanec NR SR (2017-05-10):
Vážený pán predsedajúci, vážené kolegyne, kolegovia, predseda Národnej rady Slovenskej republiky rozhodnutím č. 518 z 12. apríla 2017 pridelil návrh na vyslovenie súhlasu Národnej rady Slovenskej republiky s Minamatským dohovorom o ortuti (tlač 498) na prerokovanie Výboru Národnej rady Slovenskej republiky pre pôdohospodárstvo a životné prostredie s lehotou na prerokovanie návrhu do 5. mája 2017. Výbor Národnej rady Slovenskej republiky pre pôdohospodárstvo a životné prostredie prerokoval návrh na vyslovenie súhlasu Národnej rady Slovenskej republiky s Minamatským dohovorom o ortuti dňa 4. mája 2017. Uznesením č. 79 súhlasil s návrhom a odporučil Národnej rade Slovenskej republiky vysloviť súhlas s Minamatským dohovorom o ortuti. Gestorský výbor prerokoval správu o prerokovaní predmetného návrhu a uznesením č. 89 odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Minamatským dohovorom o ortuti a poveril ma vystúpiť na schôdzi Národnej rady k uvedenému návrhu a predložiť návrh na uznesenie Národnej rady Slovenskej republiky. Súčasťou predloženej správy je aj návrh uznesenia Národnej rady Slovenskej republiky. Pán predsedajúci, prosím, otvorte rozpravu.
Glváč, Martin, podpredseda NR SR (2017-09-11):
Pán poslanec Sopko.
Blanár, Juraj, podpredseda NR SR (2021-06-17):
Pán poslanec Ján Benčík, nech sa páči.
Š. Zelník, poslanec: (2002-03-12):
J. Migaš, predseda NR SR: Pán poslanec Fico.
Baška, Jaroslav, poslanec NR SR (2018-12-04):
Ja len krátko, v krátkosti. Vážená pani ministerka, panie poslankyne, páni poslanci, navrhujem bod č. 4 spoločnej správy vyňať na osobitné hlasovanie. Ďakujem.
Zvolenská, Zuzana, ministerka zdravotníctva SR (2012-07-26):
Ďakujem pekne. Táto problematika je predmetom rokovaní medzi ministerstvom práce, sociálnych vecí a rodiny a ministerstvom zdravotníctva. Úprava prepojenia poskytovania zdravotnej starostlivosti a služieb poskytovaných v zariadeniach sociálnych služieb je komplexná a náročná problematika. V septembri sa uskutoční rokovanie k výsledku auditu ošetrovateľských úkonov zariadení sociálnych služieb, ktorý v súčasnosti vykonáva ministerstvo práce, sociálnych vecí a rodiny. Následne ministerstvo zdravotníctva predloží návrh optimálneho rozsahu výkonov zdravotnej starostlivosti s vyčíslením vplyvov na verejné financie. Ďakujem pekne.
Hrušovský, Pavol, podpredseda NR SR (2011-07-08):
Ďalšia písomne do rozpravy je prihlásená pani poslankyňa Gibalová, nech sa páči.
Hrnčiar, Andrej, podpredseda NR SR (2018-06-12):
Otváram všeobecnú rozpravu. Do rozpravy sa prihlásili: za klub OĽANO pani poslankyňa Silvia Shahzad, za klub SMER – SD pán poslanec Erik Tomáš a ďalšou prihlásenou v rozprave je pani poslankyňa Soňa Gaborčáková. Pani poslankyňa Bašistová, síce ste sa prihlásili ako prvá do rozpravy, ale ešte pred vami sa prihlásila pani podpredsedníčka, ktorá má prednosť. Takže nech sa páči.
Kollár, Boris, predseda NR SR (2022-09-28):
Dávam slovo spoločnému spravodajcovi predsedovi výboru pre financie a rozpočet poslancovi Mariánovi Viskupičovi, aby informoval Národnú radu o výsledku prerokovania tohto návrhu vo výbore. Nech sa páči, pán poslanec, máte slovo.
Mikloško, František, poslanec NR SR (2024-05-15):
Pán poslanec Michelko, vy hovoríte o podlých časoch po roku, po roku 1998. Podkladáte ich takými argumentami, akože ľudia na tých poschodiach mali päť minút na vykonanie toalety, toalety. To už nechávam na súdnosť každého človeka. Pán poslanec Michelko, vy bránite najčernejšie obdobie ponovembrových dejín Slovenska, obdobie mečiarizmu, obdobie únosov, vrážd, medzinárodnej izolácie, divokej privatizácie a bitia novinárov. Slovenská televízia stála v prvej línii obrany tohto obdobia. Pán poslanec Michelko, ja ako relikt dávnych čias som stál v prvej línii vtedy zápasu proti mečiarizmu. Utŕžil som za to celkom slušnú bitku pred mojím domom, bol som sledovaný na ulici, neustále atakovaný a na toto obdobie som absolútne hrdý. Rovnako dnes sa angažujem proti nekultúrnej politike, pán poslanec Michelko, ktorej symbolom sa, žiaľ, stávate vy ako začínajúci politik. Vy ste, ideovo stojíte na tejto strane, druhej strany barikády celý svoj čas, ideovo a publicisticky. Sledujú vás dávno v Slovenských národných novinách, ktoré sú akoby orgánom tohto, by som povedal, smeru netolerancie. Ale chcem vás upozorniť, že tak ako obdobie mečiarizmu pominulo a dnes si naňho už nikto nespomenie, tak pominie aj obdobie každej takejto politiky, nekultúry a násilnosti. Proste idete na to veľmi zle. Kultúru sa nedá nijakým spôsobom likvidovať. Kultúra prežije všetko. (Potlesk.)
Hrušovský, Pavol, podpredseda NR SR (2010-09-09):
Pán poslanec Glváč chce reagovať na faktické poznámky pánov poslancov.
Kaščáková, Renáta, poslankyňa NR SR (2017-04-06):
Ďakujem pekne. Ja som sa pôvodne chcela prihlásiť s faktickou, ale som zabudla, tak keď som videla, že to ide pre pána Tomáša, tak som sa prihlásila aj ja. Chcela som len povedať, že pán Richter sa tu ako hrdí výsledkami a tými výdobytkami svojej práce, naozaj mi to prišlo, ako keď hodnotíme nejaký päťročný plán, nejakú päťročnicu, tak to znelo odhodlane. Ale ja by som rada upozornila na to, že žijeme v spoločnosti, kde podľa štatistík je na Slovensku okolo 60-tisíc poberateľov príspevku na opatrovanie. Najviac z toho sú ženy, ich vekové rozpätie je 29 až 60, ale najviac tých opatrovateliek je vo veku 51 až 64 rokov. To znamená, že intenzívne opatrované osoby sú opatrované už staršími ľuďmi, to znamená, už starí ľudia opatrujú ešte starších ľudí. Chcela by som tým povedať to, že márne hľadám, musíte poznať tieto štatistiky, a márne hľadám nejaké systémové opatrenie, ktorými by ste sa teda mohli hrdiť a ktoré by viedli k nejakej dlhodobej starostlivosti, previazanosti napríklad zdravotníckych služieb so sociálnymi službami. Prečo sa neinšpirujete napríklad Holandskom alebo Nemeckom, kde sa rieši napríklad poistenie ľudí pre budúcu odkázanosť? To by boli systémové opatrenia, ktorými by sme sa mohli hrdiť, pretože ten demografický vývoj je tak neúprosný, že ho musíte vedieť, ale žiadne takéto systémové opatrenia som od vás zatiaľ, zatiaľ nevidela. A čo sa týka toho Čistého dňa, poviem len toľko, ja som si všímala reč vášho tela, keď rozprávala Natália tie príbehy, a neviem prečo, mám taký dojem, že musíte veľmi dobre vedieť, čo sa tam deje, podľa toho, ako ste sa tvárili, aký ste boli nervózny, tak mám pocit, že musíte cítiť a vedieť, že všetko to, čo Natália čítala, je pravda. Musíte to vedieť.
Paška, Pavol, predseda NR SR (2012-08-10):
V poriadku, dobre, poďme ďalej.
Grendel, Gábor, podpredseda NR SR (2020-03-25):
Pán poslanec Osuský.
Hlina, Alojz, poslanec NR SR (2014-11-10):
Ďakujem pekne. Ja to teda neviem ale zo skúseností alebo tak z histórie procedurálne, lebo tu bolo 13 ministrov lebo ja som fakt zvedavý, čo by k tomu povedal pán Glváč napríklad alebo pán nový minister. Mňa to zaujíma, budú, nebudú tie vystúpenia, že... (Prerušenie vystúpenia predsedajúcim.)
Bugár, Béla, podpredseda NR SR (2017-03-28):
Pán poslanec Zelník.
Hrnčiar, Andrej, podpredseda NR SR (2019-05-10):
Pán poslanec Kondrót – faktická poznámka.
Šeliga, Juraj, podpredseda NR SR (2020-09-23):
Pán poslanec Kremský, nech sa páči.
Kmec, Peter, poslanec NR SR (2021-09-29):
Pán poslanec, chýbal vám tu váš kolega Pellegrini, ale ja mu budem tlmočiť tú vašu výzvu, že mal tu byť prítomný, ale takisto mu aj poviem, že nemalo by to zmysel, aby tu sedel, pretože na začiatku svojho vystúpenia ste avizovali z pozície predsedu hospodárskeho výboru, že nám predložíte nejaké konkrétne opatrenia a zase sme boli svedkami len recyklácie toho, čo odprezentoval váš minister hospodárstva. A ja chápem, že tá diskusia o tých dotáciách na fotovoltaiku je citlivá politická téma, stále ju budete používať a treba si uvedomiť, že tieto dotácie sú jedinou zárukou, aby sa mohli plniť klimatické ciele, ktoré často nekontrolovane boli prijímané na európskej úrovni, a bez týchto dotácií je takmer nemožné naplniť tie minimálne štandardy, ktoré od nás vyžaduje Európska únia. A treba sa pozrieť aj na ten aktuálny stav, pretože váš štátny tajomník ministerstva hospodárstva sám hovorí o prijatí balíka Fit for 55, ale to ho citujem, že „nastavili sme si strašne krásne ambiciózne ciele, namaľovali si peknú budúcnosť, ale nikto nepovedal, ako sa k tomu dopracovať“. Jednoducho nám tu stále chýba tá cesta. Vy neviete, ako sa k tým cieľom vôbec dopracovať a kritizujete nejakú minulosť, pritom medzi rokom 2010 – 2012 60 % tých povoleniek bolo pridelených aj za vašej účasti, takže rád by som počul aj tie mená, ktoré dostávali tie povolenky aj za vašej vlády a profitovali z týchto povoleniek. Takže je to taká veľmi, veľmi pokrytecká pozícia.
Kažimír, Peter, podpredseda vlády a minister financií SR (2013-09-03):
Vysvetľujúca odpoveď pánovi poslancovi Sulíkovi. Mikroúčtovná jednotka má súvis, vychádza zo zákona o účtovníctve, to znamená, vrátime sa k tomuto pojmu v zákone o účtovníctve, kde takisto sú na tieto hranice naviazané úľavy. A my sme sa rozhodli teda použiť tie isté hranice aj pri zákone o cenách, a možno máte pravdu, možno aj práve preto, aby nikto nepovedal, že sme si ich vycucali z prsta, ale že je to proste konsenzus, ktorý vychádza z nejakého európskeho priestoru, ktorý vám nie je nejaký milý, ale nám milý je. A čo sa týka zrušenia celkových hraníc, ten bol zamietnutý, resp. rozhodli sme sa takýto návrh, ktorý, priznávam, napríklad z rezortu hospodárstva aj tejto vlády bol presadzovaný. Ten sme neakceptovali preto, lebo ministerstvo financií má okrem iných mnohých úloh na starosti naozaj aj cenovú politiku, aj keď sa to možno zdá neuveriteľné, ale je to tak. A my, rezort financií má svoje kontrolné funkcie v oblasti cien. A musím povedať, že pri položkách alebo obchodovaní s tovarmi, ako sú proste potraviny, ako je celá oblasť odchodných reťazcov, ale sú aj ďalšie proste oblasti, ktoré nie sú priamo regulované, ale majú priamy dopad na životnú úroveň obyvateľstva a konkurencia nie je dokonalá, tak tam podľa nás povinnosť cenovej evidencie stále má zostať preto, aby bola vytvorená niť medzi tvorbou ceny a nejakým vzorcom, odôvodnením, prečo tá cena taká je. Ale na to máme asi legitímny odlišný pohľad, ktorý, ak sa vám podarí niekedy v budúcnosti zase sa usalašiť v nejakej vládnej koalícii, budete môcť presadiť, ale teraz my máme iný pohľad na vec. A myslím si, že sa nám to aj darí. Pozrite sa na vývoj inflácie v posledných mesiacoch, dosahujeme rekordne nízke hladiny. Má to podľa nás význam, má to význam, lebo to má priamy súvis so životnou úrovňou ako takou. Aj keď kontrolovať to, dosahovať konkrétne výsledky aj v oblasti, dosiahnuť efekty z tej evidencie je, samozrejme, oveľa zložitejšie. Ale už to, že tá povinnosť tu zostáva pre subjekty, ktoré prekračujú tieto limity, znamená, že ten biznis musí rátať s tým, že musí tvoriť cenu na základe nejakého vzorca, musí si ju vedieť obhájiť. Nielen v samotnom trhovom prostredí, ale aj prípadne pred štátnymi orgánmi v prípade kontroly. Reálne sa to deje v skutočnosti naozaj iba v oblasti obchodných reťazcov a myslím, že mnoho príkladov v oblasti cien mlieka, proste ďalších, ďalších potravín a istého voľnomyšlienkarského prístupu a pretláčania sa hlavne pri predaji v oblasti potravín, sú tu jasné znaky, že tu úplne voľný trh nefunguje. Ďakujem.
Varga, Ivan, poslanec NR SR (2012-10-16):
Ďalej, pán predseda, dajte, prosím, hlasovať o tom, že Národná rada pridelí na prerokovanie tento vládny návrh zákona ústavnoprávnemu výboru, Výboru Národnej rady pre financie a rozpočet a výboru pre zdravotníctvo s tým, že aby výbory prerokovali tento návrh do tridsať dní a gestorský výbor, ktorým by hlasovaním mal byť určený výbor pre zdravotníctvo, do tridsať dva dní po prerokovaní v prvom čítaní.
Danko, Andrej, predseda NR SR (2017-06-19):
V prvom rade sa treba pozrieť, pani poslankyňa, prečo tí, ktorí chcú vystupovať, tu nie sú. A v druhom rade držíme prísne rokovací poriadok a ja som vďačný ústretovosti ministrov, že vedia operatívne byť tu na rokovaní. (Reakcie z pléna.) Áno, áno. Neboli žiadne námietky k uvedeniu návrhu, že vystúpi pán minister o tretej, a stojím si za tým. Pani poslankyňa Gaborčáková, nech sa páči.
Náhlik, Peter, poslanec NR SR (2024-06-11):
Pán predsedajúci, keďže sme schválili pozmeňujúce návrhy zo spoločnej správy, dajte, prosím, hlasovať o tom, že vrátený zákon prerokujeme v treťom čítaní ihneď.
Hlina, Alojz, poslanec NR SR (2014-01-30):
Ďakujem veľmi pekne. Ja len tak rozmýšľať skúsim nahlas v reakcii na tú poslednú časť tej Nitry, koľko policajtov povedalo tým chlapcom, tým fešákom, keby tam tá blbá kamera nebola. Ja si dovolím trúfnuť povedať, že to tam zaznelo. Otázka stojí, u koľkých a ako vysoko to tam bolo. Ja si myslím, že keby existovala nejaká svedecká výpoveď tých účastníkov z toho baru, tak sa tým ani nikto nezaoberá. To, že tam tá blbá kamera bola, nechávalo ľudí v takom určitom strehu, čo s tým. To, že tam tá blbá kamera sa zverejnila na SME, tak to bol už průser. To, ako spanikárili, to, čo urobili, to bolo presne to, čo v konečnom dôsledku len posilní vedomie. Ak môžete nakrajovať niečo úplne zlé alebo ak si dáte do Ottůvho slovníka „policajný průser“, no tak tam kľudne dajte tento prípad. Kľudne ho tam dajte, normálne ho rozpíšte celý. Čiže môžete stropiť totálny průser aj s tým koncom. Tá spanikárená reakcia polície, tá väzba, potom na druhý deň vonku z väzby, to je celé zlé. Ak niečo môže byť zlé, tak toto je zlé. Viete, hovorím to preto, aby sme my nakoniec neskončili v tom, že nie policajti budú mať na helmách kamery, aby sme my neskončili nakoniec v tom, že ľudia budú mať prilby a na nich kamery a odporúčanie bude: „Všetko si filmujte a pošlite to do SME.“ Totiž, viete, pokiaľ sa začne zaoberať prípadom polícia vtedy, keď to bude v SME, tak navrhnem, nech tam je príloha, príloha Odkazy pre políciu. Bojím sa, že keď to pôjde, tak ako to ide, tá príloha bude veľmi hrubá. Ďakujem.
Jurinová, Erika, podpredsedníčka NR SR (2015-10-21):
O slovo v zmysle rokovacieho poriadku požiadal pán minister vnútra Robert Kaliňák, nech sa páči, máte slovo.
Čislák, Viliam, minister zdravotníctva SR (2015-01-29):
Ďakujem pekne za otázku. Áno, som za to, aby v súčasnosti a v budúcnosti sme sa viacej venovali prevencii, pretože každá prevencia nás vyjde omnoho, omnoho lacnejšie ako samotná represia alebo v tomto prípade terapia. Možnože práve táto nerealizácia paradoxne stojí možno menej peňazí, ale stojí omnoho viacej námahy a osvety. Takže v tomto prípade je to otázka, samozrejme, jednak na ministerstvo, ale, samozrejme, aj jednak na samotných poskytovateľov zdravotnej starostlivosti, ako s tým nakladajú. No a do budúcna spomeniem opatrenia, ktoré by nám v tom mali jednoznačne pomôcť. A to je eHealth, čo, samozrejme, bude jednoznačne toto monitorovať. A vyvarujeme sa tak toho, aby niektoré veci v rámci preskripcie boli duplicitne alebo viackrát jednoducho využívané, alebo skôr zneužívané. To je zatiaľ toľko, ďakujem.
Laššáková, Jana, podpredsedníčka NR SR (2014-11-25):
Pán poslanec Pellegrini, nech sa páči.
Maďarič, Marek, poslanec NR SR (2011-05-26):
Ďakujem pekne.